Document ID: 31996R1259

Uredba Sveta (ES) št. 1259/96
z dne 25. junija 1996
o spremembi Uredbe (EGS) št. 1883/78 o splošnih pravilih za financiranje intervencij s strani jamstvenega oddelka Evropskega kmetijskega usmerjevalnega in jamstvenega sklada
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1] in zlasti člena 3(2) Uredbe,
ob upoštevanju predloga Komisije,
po posvetovanju z odborom Sklada (EKUJS),
ker veljajo pri intervencijskih ukrepih, pri katerih znesek na enoto ni določen s pravili tržne ureditve, za financiranje Skupnosti pravila iz Uredbe Sveta (EGS) št. 1883/78 [2], zlasti kar zadeva metodo določanja zneskov financiranja, financiranje izdatkov, nastalih pri sproščanju sredstev za intervencijske odkupe, vrednotenje zalog, ki se prenašajo iz enega leta v drugo, in financiranje izdatkov, nastalih pri fizičnem skladiščenju;
ker člen 5 Uredbe (EGS) št. 1883/78 določa, da stroške obresti, ki jih imajo države članice pri sproščanju sredstev za javne intervencijske odkupe, financira Skupnost po enotni obrestni meri;
ker se v državi članici lahko zdi, da se javni intervencijski odkupi kmetijskih proizvodov lahko financirajo samo po obrestnih merah, ki so znatno višje od enotne obrestne mere;
ker mora biti v takšnih primerih poskrbljeno za korekcijski mehanizem, ki kompenzira del razlike med posebno visoko obrestno mero, ki jo plačuje država članica, in enotno obrestno mero, pri čemer prepušča odgovornost za del razlike državi članici z namenom spodbujanja iskanja najcenejšega načina financiranja;
ker mehanizem, ki je bil v ta namen uveden v členu 5 Uredbe (EGS) št. 1883/78 z Uredbo Sveta (EGS) št. 1571/93 [3] za obdobje treh let, deluje zadovoljivo, vendar je ta določba prenehala veljati s koncem proračunskega leta 1995;
ker še naprej obstajajo znatne razlike med stroški financiranja, ki so bili zabeleženi leta 1993, in so bile razlog za uvedbo tega mehanizma; ker bi bilo zato koristno podaljšati obdobje izvajanja tega mehanizma,
SPREJEL NASLEDNJO UREDBO:
Člen 1
Tretji pododstavek člena 5 Uredbe (EGS) št. 1883/78 se nadomesti:
"Ne glede na prvi pododstavek lahko Komisija pri financiranju stroškov obresti, ki jih ima država članica, za proračunsko leto 1996 uporablja enotno obrestno mero, povečano za razliko med dvakratnikom enotne obrestne mere in dejansko obrestno mero, ki jo plačuje ta država članica, če je dejanska obrestna mera države članice več kakor dvakrat višja od enotne obrestne mere."
Člen 2
Ta uredba začne veljati na dan po objavi v Uradnem listu Evropskih skupnosti.
Uporablja se za izdatke od 1. oktobra 1995.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 25. junija 1996

Labels: 3
2
15
6